armvectores/hy_wikipedia_2023 huggingface dataset:
(7975) 1974 FD

(7975) 1974 FD, աստերոիդ աստերոիդների հիմնական գոտում։ Հայտնաբերվել է 1974 թվականի մարտի 22-ին Կառլոս Տոռեսի կողմից Սեռո Էլ Ռոբլեում։
Միջին հեռավորությունը Արեգակից կազմում է 2,997375 ա. մ., առավելագույնը մոտենում է 2,7862 ա. մ. հեռավորության վրա և հեռանում 3,2085 ա. մ.։ Արեգակի շուրջ մեկ ամբողջական պտույտ է կատարում 1895,44 երկրային օրվա ընթացքում, իր ուղեծրով շարժվելով միջինում 0,18993 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7975) 1974 FD աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վաչագան Իշխանյան

Վաչագան Արշակի Իշխանյան (ծնվել է՝ մարտի 27, 1962, Ստեփանակերտ), ազատամարտիկ-հրամանատար։ ՊԲ պահեստի գնդապետ (1999)։ 1980-1982 թվականներին ծառայել է ԽՍՀՄ ԶՈՒ-ում։ 1988 թվականին Ստեփանակերտում կազմավորել է կամավորական ջոկատ («Վաչոյի ջոկատ», «Ուրագան»)։ 1992-1996 թվականներին եղել է Շուշիի ՊՇ-ի հրամանատար։ Մասնակցել է Ստեփանակերտի (Կրկժան), Ասկերանի (Խոջալու, Փառուխ, Ակնաղբյուր, Բադարա), Մարտակերտի (Վաղուհաս, Փափարավենդ, Մոխրաթաղ, Լևոնարխ, Մարտակերտ), Քարվաճառի, Կուբաթլուի, Ֆիզուլիի, Շուշիի (Քարինտակ, Բերդաձորի ենթաշրջան) շրջանների, Խաչենի ձորակի ինքնապաշտպանական և ազատագրական մարտերին։
Արցախի պատերազմի վետերանների միության Ստեփանակերտի տարածքային կազմակերպության խորհրդի նախագահ (1996)։ Արցախի Հանրապետության ԳԽ պատգամավոր (1992-1995)։ Պարգևատրվել է Արցախի Հանրապետության «Մարտական խաչ» 1-ին աստիճանի շքանշանով, «Մայրական երախտագիտություն Արցախի քաջորդիներին» հուշամեդալով, Արցախի Հանրապետության «Շուշիի ազատագրման համար» և Եվրոպայի վետերանների միության «Ոսկե խաչ» մեդալներով։
Կուլտ Ուչդերե

Անվան այլ կիրառումների համար տե՛ս՝ Ուչ-դերե (այլ կիրառումներ)Կուլտուրնոյե Ուչ-Դերե (ռուս.` Культурное Уч-Дере), միկրոշրջան Ռուսաստանի Դաշնության Կրասնոդարի երկրամասի Մեծ Սոչիի Լազարևսկի շրջանում։ Գտնվում է շրջկենտրոն հանդիսացող Լազարևսկոյե միկրոշրջանից 51 կմ հարավ-արևելք, իսկ Սոչիի կենտրոնից 14 կմ հյուսիս-արևմուտք։ 


== Բնակչություն ==
Բնակչությունը կազմում են հիմնականում հայեր և ռուսներ, ովքեր զբաղվում են թեյի և ծխախոտի մշակությամբ, ինչպես նաև այգեգործությամբ։ Այնտեղ առկա է ութամյա դպրոց, ակումբ, բուժկայան և առողջարան։


== Պատմություն ==
Գյուղը հիմնադրել են Տրապիզոնի շրջակայքի գյուղերից եկած հայերը, 1884 թվականին։ Ներկայումս այցելում են ոչ մեծ թվով զբոսաշրջիկներ։


== Ծանոթագրություններ ==
Քարթլի-Կախեթի թագավորություն

Անվան այլ կիրառումների համար տե՛ս՝ Կախեթ (այլ կիրառումներ)Քարթլի-Կախեթի թագավորություն, ֆեոդալական պետություն Արևելյան Վրաստանում։


== Պատմություն ==
Առաջացել է 15-րդ դարի 2-րդ կեսին։ Մայրաքաղաքն էր Թիֆլիսը։ Գոյատևել է մինչև 1762 թվականը, երբ Հերակլ 2-րդ թագավորի օրոք Քարթլին միավորվել է Կախեթի հետ մեկ, միասնական՝ Քարթլի–Կախեթի թագավորության մեջ։ Քարթլի-Կախեթի թագավորության տնտեսությունը հիմնված էր բնատնտեսության վրա։ Երկիրը բաժանված էր առանձին կիսանկախ միավորների՝ սաթավադոների։ 17-րդ դարի վերջին 18-րդ դարի սկզբին Քարթլի-Կախեթի թագավորությունում տեղի է ունեցել տնտեսության և մշակույթի վերելք։ 16–18-րդ դարերում Քարթլի-Կախեթի թագավորությունը պայքար է մղել թուրք–իրանական զավթիչների դեմ։ Վրացի քաղաքական գործիչները (Լուարսաբ 1-ին, Սիմոն, Գեորգի Սաակաձե, Ռոստոմ, Վախթանգ 6-րդ, Հերակլ 2-րդ և ուրիշներ) պայքարել են երկրի անկախության պահպանման համար։ 1723 թվականին Քարթլի-Կախեթի թագավորությունը նվաճել են թուրքերը, 1735 թվականին՝ պարսիկները։ 1744 թվականին Քարթլի-Կախեթի թագավորությունն ազատագրվել է օտարի լծից։ 1801 թվականին Քարթլի–Կախեթի թագավորության կազմում միացել է Ռուսաստանին։
Հասմիկ Սիմոնյան (բանասեր)

Անվան այլ կիրառումների համար տե՛ս՝ Հասմիկ Սիմոնյան (այլ կիրառումներ)Հասմիկ Արշալույսի Սիմոնյան (հունիսի 25, 1941(1941-06-25), Երևան, Հայկական ԽՍՀ, ԽՍՀՄ - մարտի 1, 2001(2001-03-01), Երևան, Հայաստան), հայ բանասեր, բնագրագետ, աղբյուրագետ։ Բանասիրական գիտությունների դոկտոր (1992), պրոֆեսոր (1994)։


== Կենսագրություն ==
Հասմիկ Սիմոնյանը ծնվել  է Երևանում։ 1963 թվականին ավարտել է Երևանի պետական համալսարանը։ 1968 թվականից ՀՀ ԳԱԱ գրականության ինստիտուտի առաջատար գիտաշխատող, 1990-2001 թվականներին՝ միաժամանակ՝ Երևանի Կոմիտասի անվան կոնսերվատորիայի հայոց լեզվի և գրականության ամբիոնի վարիչ։
Աշխատությունները վերաբերում են հայ հին և միջնադարյան մատենագրությանը, հայ-բյուզանդական, հայ-արաբական գրականության աղերսներին, ձեռագրագիտության և բնագրագիտության հարցերին։


== Երկեր ==
Հայ միջնադարյան կաֆաներ (X-XVI դդ.), Երևան։ Հայկական ԽՍՀ ԳԱ հրատարակչություն, 1975։
Պատմութիւն Աղեքսանդրի Մակեդոնացւոյ,  Երևան։ ՀԽՍՀ ԳԱ, 1989։
Մանկավարժի կյանքը։ (Վ. Գևորգյանի դիմանկարը), Երևան։ ՀՀ ԳԱԱ «Գիտություն» հրատարակչություն, 1996։
The first Armenian literary Translation and Movses Khorenatsi, Leiden, 1991.


== Ծանոթագրություններ ==
Ազդարար

Անվան այլ կիրառումների համար տե՛ս՝ Ազդարար (այլ կիրառումներ)«Ազդարար», Հնդկաստանի Մադրաս քաղաքում տպագրվող հայկական պատմա-մշակութային, գրական-հասարակական հանդես, պարբերական։ Հայկական առաջին և Հնդկաստանի առաջին ոչ անգլերեն տպագիր պարբերականն է։


== Պատմություն ==
Հիմնադրվել է Մադրասում 1794 թվականի հոկտեմբերի 16-ին։ «Ազդարար» ամսագրի հիմնադիրն էր շիրազցի Հարություն քահանա Շմավոնյանը։ Այն գործել է մինչև 1796 թվականի մարտ ամիսը։ Այդ ընթացքում հրատարակել է 18 համար (տետրակ) յուրաքանչյուրը՝ մոտ 50 էջ, 965 էջ ընդհանուր ծավալով։
Ազդարարը՝ հայ իրականության մեջ առաջին պարբերականը, լույս է տեսել Հնդկաստանի Մադրաս քաղաքում, 1794 թվականին հոկտեմբերի 16-ին, խմբագիրն է եղել քահանա Հարություն Շմավոնյանը, հրատարակվել է մինչև 1796 թվականը (18 համար), դադարել է նյութական դժվարությունների պատճառով։ Տպագրել է գրաբարով, մասամբ՝ հնդկահայ և Նոր Ջուղայի բարբառներով։ Ազդարարը գիտաճանաչողական, պատմագիտական, գրական, հասարակական հանդես էր և արտացոլել է հնդկահայ կյանքը, անդրադարձել հայ ժողովրդի լուսավորության, ազգային ինքնագիտակցության, ազատագրության խնդիրներին։ Տպագրել է նաև բարոյախրատական բովանդակությամբ բանաստեղծություններ, առակներ, զրույցներ, պատմվածքներ, դաստիարակչական հոդվածներ, իրազեկել Հարավային Կովկասում տեղի ունեցող իրադարձությունների մասին։ Ամսագիրը գաղութահայերին հորդորել է վերադառնալ հայրենիք։ «Ազդարարի» առանձին համարներ տպագրվել են պատկերազարդ, կարմրագույն տառերով։ Շմավոնյանը թղթակցություններ էր ստանում Մադրասից, Կալկաթայից, Բասրայից, Չինաստանից, Ֆիլիպիններից, նաև նյութեր էր տպագրում Երևանից և Շուշիից։ Ազդարարի հրապարակախոսներից աչքի էր ընկնում Սեթ Մամյանը։ Ազդարարի գրական բաժնում տպագրվել է Հակոբ Սիմեոնյան Այուբյանցի Հեյդար խանի պատմությունը, Շմավոնյանը թարգմանել է նաև ամերիկացի մանկագիր Թովմաս Դեյի Փոքրիկ Ջեկի պատմությունը, Ադիսոնի Միրզայի տեսիլքը, Ստիլլի Սանտոն Բարսիսայի պատմությունը։ Տպագրել է նաև Խաչատուր Կեսարացու «Պատմութիւն պարսիցը»։


== Վերահրատարակում ==
«Ազդարարի» թողարկումը վերսկսվել է 2007 թվականին, Կալկաթայում։ Այն լույս է տեսել ամերիկահայ աստղագետ Նորա Անդրեասյանի մեկենասությամբ։ Վերահրատարակվող «Ազդարարի» խմբագիրն է Մարտիկ Սարգսյանը։ Նոր «Ազդարարը» տարբեր բարեգործների կողմից հովանավորվող գունավոր հանդես է՝ բաղկացած 40 էջից։


== Ծանոթագրություններ ==


== Գրականություն ==
Հանրագիտակ, Մշակույթի աշխարհ, Երևան, 2007, 220 էջ, ՀԳՄ հրատարակչություն
Գալեմքյարյան Գ., Պատմութիւն հայ լրագրութեան, հ. 1, Վնն., 1893
Լևոնյան Գ. Ջ., Հայոց պարբերական մամուլը, Ալեքսանդրապոլ, 1895
Մխիթարյան Մ. Հ., Առաջին հայ պարբերականը, «ՊԲՀ», 1964, №4
Գալեմքյարյան Գ., Պատմութիւն հայ լրագրութեան, հ. 1, Վնն., 1893
Ավդալբեգյան Թ., Հայագիտական հետազոտություններ, Ե., 1969, էջ 233—42, 246—54
Կարինյան Ա. Բ., Ակնարկներ հայ պարբերական մամուլի պատմության, հ. 1, Ե., 1956


== Արտաքին հղում ==
Հայկական շարունակական հրատարակությունների համահավաք գրացուցակ
Սու Ֆոլս Սկայֆորս

«Սու Ֆոլս Սկայֆորս» (անգլերեն` Sioux Falls Skyforce), ամերիկյան պրոֆեսիոնալ բասկետբոլային ակումբ, որը գտնվում է Հարավային Դակոտա նահանգի Սու Ֆոլս քաղաքում և հանդես գալիս NBA Ջի լիգայի կենտրոնական դիվիզիայում։ Տնային հանդիպումները թիմն անցկացնում է «Սենֆորդ պենտագոն» կոչվող մարզապալատում։ Հիմնադրվել է 1989 թվականին, որպես Բասկետբոլի միջցամաքային ասոցիացիայի (CBA) ակումբ։ CBA-ում անցկացրած տարիների ընթացքում թիմը չորս անգամ դուրս է եկել գերեզրափակիչ փուլ՝ 2 անգամ նվաճելով CBA-ի տիտղոսը (1996, 2005)։ 2006 թվականին միացել է NBA-ի զարգացման լիգային (հետագայում՝ Ջի լիգա)։
Հանդիսանում է Բասկետբոլի ազգային ասոցիացիայի «Մայամի Հիթի» կրտսեր ակումբը (ֆերմա ակումբ)։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Խոմենկի (գյուղ, Դիկանկայի շրջան)

Անվան այլ կիրառումների համար տե՛ս՝ ԽոմենկիԽոմենկի (ուկրաիներեն՝ Хоменки), գյուղ Ուկրաինայի Պոլտավայի մարզի Դիկանկայի շրջանում։
2001 թվականի տվյալներով Խոմենկի գյուղում բնակվում էր 26 մարդ։ Բնակավայրը զբաղեցնում է 0,176 կմ² տարածք։ Բնակչության խտությունը կազմում էր 147,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրահայի փողոց (Երևան)

Պրահայի փողոց, փողոց Երևանի Կենտրոն վարչական շրջանում։ Անվանվել է Չեխիայի մայրաքաղաք Պրահայի անունով։


== Տվյալներ ==
Գտնվում է Կիլիկիա թաղամասում։ Սկսվում է Լուսինյանց փողոցի №1ա և №1 շենքերի անցուղուց, հասնում Լամբրոնի փողոցի №№ 10 և 12 շենքերի մոտ։ Խորհրդային տարիներին կոչվում էր Պրագայի փողոց (Կիլիկիայի նախկին 3-րդ և 10-րդ փողոցները)։


== Հատվող փողոցներ ==
Վերֆելի փողոց


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Ռուբեն Տերտերյան

Ռուբեն Ալֆրեդի Տերտերյան (հուլիսի 3, 1959(1959-07-03), Երևան, Հայկական ԽՍՀ, ԽՍՀՄ - հունվարի 8, 2020(2020-01-08)), հայ երաժշտագետ։
Կոմպոզիտոր Ավետ Տերտերյանի որդին է։


== Կենսագրություն ==
1977-1982 թվականներին սովորել է Երևանի Կոմիտասի անվան պետական կոնսերվատորիայի երաժշտագիտության բաժնում, 1982-1986 թվականներին՝ ԽՍՍՀ Մշակույթի նախարարության Արվեստի գիտահետազոտական ինստիտուտում։
1982-1994 թվականներին դասավանդել է Երևանի պետական կոնսերվատորիայում, 1983-1985 թվականներին եղել է ՀԽՍՀ Կոմպոզիտորների միության ավագ խորհրդատու։ 1985-1988 թվականներին վարել է Հայաստանի պետական ֆիլհարմոնիայի փոխտնօրենի պաշտոնը, 1989-1993 թվականներին՝ Հայհամերգին կից «Դերասան» համերգների կազմակերպչական կոպերատիվի տնօրենի պաշտոնը, 1995-2000 թվականներին Բուենոս Այրեսի (Արգենտինա) Հայ կենտրոնի թատերախմբում աշխատել է որպես երաժշտական ձևավորող, 2003-2010 թվականներին դասավանդել է Կուենկայի (Էկվադոր) համալսարանի Արվեստի ֆակուլտետում։ 2004-2008 թվականներին եղել է Կուենկայի համալսարանի Երաժշտական բաժնի տնօրենը, 2008-2010 թվականներին՝ Կուենկայի համալսարանի Երաժշտական կրթության մագիստրատուրայի տնօրեն, 2009-2010 թվականներին՝ Էկվադորի կաթոլիկ համալսարանի Կիտո քաղաքի (Էկվադոր) Երաժշտական կրթության մագիստրատուրայի տնօրեն։ 2011 թվականից դասավանդել է Երևանի պետական կոնսերվատորիայում։ 2011 թվականից ԵՊԿ պրոռեկտոր։
Գիտական և հրապարակախոսական հոդվածների, ռադիո և հեռուստահաղորդումների հեղինակ է։


== Անդամակցություն ==
ՀԽՍՀ Մշակույթի նախարարության գնահատման հանձնաժողովի (տարբեր տարիների) անդամ
Հայպետֆիլհարմոնիայի գեղարվեստական խորհրդի անդամ
ՀԽՍՀ մինիստրների սովետին առընթեր Ռադիոյի և Հեռուստատեսության պետական կոմիտեի երաժշտական հաղորդումների գեղարվեստական խորհրդի անդամ
Պետական հանձնախմբերի և հասարակական կազմակերպությունների անդամ
Հայպետֆիլհարմոնիայի գեղարվեստական խորհրդի, պետական հանձնախմբերի և հասարակական կազմակերպությունների անդամ
Հայաստանի Կոմպոզիտորների և երաժշտագետների միության անդամ։


== Երկեր ==
«Ավետ Տերտերյան», Երևան, Խորհրդային գրող, 1989 թ., (ռուսերեն)
«Երաժշտական դրամատուրգիա», Երևան, Հեղինակային հրատարակչություն, 2007, (ռուսերեն)
«Ավետ Տերտերյան. Երկխոսություններ», Երևան, ԵՊԿ հրատարակչություն 2011, (ռուսերեն)
«Խիստ ոճի կոնտրապունկտ», Սաարբրյուկկեն, Գերմանիա, Lap Lambert Academic հրատարակչություն- EAE, 2012, (իսպաներեն)
«Կոնտրապունկտ. Ֆուգա», Սաարբրյուկկեն, Գերմանիա, Lap Lambert Academic հրատարակչություն- EAE, 2012, (իսպաներեն)


== Ծանոթագրություններ ==
Բերկրիի ջրվեժ

Բերկրիի ջրվեժ, (թուրքերեն՝ Muradiye Şelalesi) ունի մոտ 15 մետր բարձրություն։ Գտնվում է Բերկրի գետի վրա, որն իր հերթին սկիզբ է առնում Թոնդրակ լեռից, հոսում Վասպուրականի լեռներին զուգահեռ՝ անցնելով 65 կմ տարածություն, և թափվում Վանա լիճը։ Բերկրիի ջրվեժը գտնվում է Վան քաղաքից 90 կմ հեռավորության վրա։


== Պատկերասրահ ==

		
		
		


== Արտաքին հղումներ ==
Բերկրիի ջրվեժ
Պետրովսկոե (գյուղ, Շախտյորսկի շրջան)

Անվան այլ կիրառումների համար տե՛ս՝ ՊետրովսկոեՊետրովսկոե (ուկրաիներեն՝ Петрівське), գյուղ Ուկրաինայի Դոնեցկի մարզի Շախտյորսկի շրջանում։
2001 թվականի տվյալներով Պետրովսկոե գյուղում բնակվում էր 369 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(8812) Կրավցով

(8812) Կրավցով (անգլ.՝ Kravtsov), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 20-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,633853 ա. մ., առավելագույնը մոտենում է 1,9738 ա. մ. հեռավորության վրա և հեռանում 3,2939 ա. մ.։ Արեգակի շուրջ մեկ ամբողջական պտույտ է կատարում 1561,3 երկրային օրվա ընթացքում, իր ուղեծրով շարժվելով միջինում 0,230577 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8812) Կրավցով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անիզի լը Շատո (կանտոն)

Անիզի լը Շատո (ֆր.՝ Anizy-le-Château), կանտոն Ֆրանսիայի կանտոն Պիկարդիա երկրամասի Էնա դեպարտամենտի Լան օկրուգում։ 2006 թվականի մարդահամարի տվյալներով կանտոնի բնակչությունը 10429 մարդ էր։Կանտոնի համարը 201 է։ Անիզի լը Շատո կանտոնում կա 23 կոմունա, որոնցից ամենամեծը Անիզի լը Շատո կոմունան է։


== Կոմունաներ ==


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ադել Էռնեստ

Ադել Էռնեստ (անգլ.՝ Adele Earnest, 1901, Ուոլթեմ, Միդլսեքս շրջան, Մասաչուսեթս, ԱՄՆ - 1993, Մաունտ Վերնոն, Վաշինգտոն, ԱՄՆ), ամերիկացի ժողովրդական արվեստի հավաքորդ և պատմաբան, որը հայտնի է վայրի թռչունների կրկնօրինակներ ստեղծելու իր հեղինակությամբ։  


== Վաղ կյանք ==
Ծնվել է Մասաչուսեթս նահանգի Ուոլթեմ քաղաքում, հաճախել Ուելսլի քոլեջը։ Երիտասարդ, նոր ամուսնացած կինը որոշ ժամանակ ապրել է Փենսիլվանիայի գերմանական հատվածում․ ժամանակաշրջան, որին նա վերագրել է ժողովրդական արվեստի հանդեպ իր հետաքրքրությունը։  


== Արվեստի հավաքածու ==
Որոշ ժամանակ աշխատել որպես դերասանուհի Եվա Լե Գալյենի բեմական մենեջեր, որից հետո տեղափոխվել է Նյու Յորք նահանգի Սթոնի Պթյնթ քաղաքն ու 1948 թվականին Կորդելիա Հեմիլթոնի հետ բացել Սթոնի Փոյնթի ժողովրդական արվեստի պատկերասրահը։ Պատկերասրահը շուտով հայտնի դարձավ ժողովրդական քանդակագործության ցուցադրություններով, որոնցից հատկապես կարևորվում էին կրկնօրինակ-խայծերը։ Հիմնվելով այդ հետաքրքրության վրա՝ 1965 թվականին հրատարակել է The Art of the Decoy: American Bird Carving գիրքը, որն առաջիններից մեկն էր, որը գիտական համատեքստում քննարկում էր կրնօրինակումները։  
Հեմիլթոնի, Մարիան Վիլարդի, Ալբերտ Բուլովայի և այլոց հետ հանդիսացել է Ամերիկյան ժողովրդական արվեստի թանգարանի հիմնադիր հոգաբարձու։ Հավաքածուին բազմաթիվ աշխատանքներ է նվիրել, որոնց թվում՝ Լոթրոփ Թ․ Հոլմսի հեղինակած երկու կրկնօրինակում ու Գաբրիել հրեշտակապետին պատկերող մի հողմացույց, որը դարձել է հաստատության խորհրդանիշը։  

1984 թվականին հրատարակել է  «Folk Art in America: A Personal View» վերնագրով ժողովրդական արվեստի հավաքագրման ոլորտի հուշագրական պատմությունը։ Էռնեստը դեքոյների արվեստի նկատմամբ իր հետաքրքրությունը վերագրել է 1954 թվականին ձեռք բերած ազավնապոչ սագերի երեք քանդակի, որոնցից երկուսը վաճառել է ժողովրդական արվեստի հավաքորդ Ստյուարտ Գրեգորիին։  


== Մահ ==
Մահացել է Մաունթ Վերնոն շրջանային կենտրոնի ծերանոցում։ Ամուսինը՝ Ջոելը, մահացել էր մի քանի տարի առաջ։ Ունի որդի՝ Յուջինը և թոռներ։ Նրա փաստաթղթերը պահվում են Ամերիկայի ժողովրդական արվեստի թանգարանի արխիվներում։ 


== Ծանոթագրություններ ==
Սրեդնյայա Ախտուբա

Սրեդնյայա Ախտուբա (ռուս.՝ Средняя Ахтуба), քաղաքատիպ ավան Ռուսաստանի Վոլգոգրադի մարզի Սրեդնեախտուբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 14598 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիսի

Անվան այլ կիրառումների համար տե՛ս՝ Տիսի (այլ կիրառումներ)Տիսի (իտալերեն՝ Tissi), կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 2000 մարդ, բնակչության խտությունը կազմում է 181,16 մարդ/կմ²։ Զբաղեցնում է 10,35 կմ² տարածք, փոստային ինդեքս՝ 7040, հեռախոսային կոդ՝ 079:
Կոմունայի հովանավորներն են սրբեր Անաստասիա Սիրմիսկայան և Վիկտորիան։ Տոնակատարությունը մայիսի 15-ին և սեպտեմբերին է։


== Արտաքին հղումներ ==
Բնակավայրի պաշտոնական կայք (իտալ.)
Կամենկա (քաղաքատիպ ավան, Մեզենսկի շրջան)

Անվան այլ կիրառումների համար տե՛ս՝ ԿամենկաԿամենկա (ռուս.՝ Каменка), քաղաքատիպ ավան Ռուսաստանի, Արխանգելսկի մարզի Մեզենսկի շրջանի կազմում։
Բնակչությունը 2011 թվականին գրանցված տվյալներով կազմում էր 2571 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շիպունի

Շիպունի (ռուս.՝ Шипуны), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 37 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Don't Bring Me Down (երգ)

Don't Bring Me Down (երգ), 2003 թվականին թողարկված Սիայի երգերից։ Այն պաշտոնապես թողարկվել է 2003 թվականի նոյեմբերին, Ավստրալիայում, իսկ Մեծ Բրիտանիայում՝ 2004 թվականին փետրվարի 9-ին։ Իր Colour the Small One ալբոմի առաջին սինգլն է (2004)։ Երգը գրվել է Սիայի և Բլաիր Մըքկիչանի կողմից, որը վերջին ժամանակներում աշխատել է  Brit Award-ում հաղթած «Your Game» երգի վրա։
The making of Colour the Small One երգի տեսանյութի ժամանակ Սիան բացատրել է. «Այս երգը գրելու ընթացքում ես թմրանյութ չեմ օգտագործել»։
Երգը հնչել է նաև 36th Precinct ֆիլմի սաունդրեքում։


== Տեսահոլովակը ==
Տեսահոլովակում հնչել է երգի կենդանի ձայնագրությունը, որը հնչել է Lady Croissant համերգային ալբոմում 2007 թվականին։ Տեսահոլովակի մեջ Սիան երգում էր կանաչ ֆոնին, իսկ տեսարաններից մեկում կար Էլլա անունով մի աղջիկ, որը խաղում էր փուչիկներով և պաղպաղակ էր ուտում։


== Քննադատություն ==
Կաթերին Թոմիլսոնը Մեծ Բրիտանիայից ասել է. «Don't Bring Me Down-ի առանձնահատկություններից մեկը խռպոտ վոկալն է, որն արտացոլում է վերջին ժամանակաշրջանի երաժշտական ոճը։ Սա  կպչում է մարդկանց իր երազական վոկալով ու լարերով»։ Թարեք Ջոնեիմը Contact Music-ից ասել է. «Նրա ձայնը արտահայտում է համոզմունք, անհրաժեշտության դեպքում նաև ցույց է տալիս երգի խորությունը։ Հենց սա է Սիայի առանձնահատկությունը, որ գրավում է իր լսարանին»։  Կարմին Պասկուզին արձագանքելով երգին և ալբոմին ասել է. «Նրա ակուստիկ գիտառը նստած է մեր բոլորի լարերի վրա»։


== Ծանոթագրություններ ==
Յուլյալի

Յուլյալի (ռուս.՝ Юлъялы, լեռնային մար.՝ Йылйӓл), գյուղ Ռուսաստանի Մարի Էլ հանրապետության Գորնոմարիյսկի շրջանի կազմում։
Բնակչությունը 2001 թվականին գրանցված տվյալներով կազմում էր 157 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռումինիայի զարգացման տարածաշրջաններ

Ռումինիայի զարգացման տարածաշրջանները ստեղծված են եղել 1998 թվականին Ռումինիայի Եվրամիություն ընդունելության պրոցեսում տեղական զարգացման ավելի լավ կոորդինացման համար։ Ռումինիայի զարգացման տարածաշրջանները համապատասխանում են Եվրամիության 2 երկիր-անդամների NUTS մակարդակին։ Չնայած նրա, որ զարգացման տարածաշրջանները ավելի մեծ դեր են սկսում խաղալ, դրանք չւոնեն ոչ վարչական կարգավիճակ, ոչ էլ սեփական վարչություն։ Տարածաշրջանները ծառայում են տարածաշրջանային զարգացման և վիճակագրության հավաքի համար Եվրամիության կողմից տրամադրվող հիմնականում PHARE ֆոնդերի բաշխման համար։ Զարգացման տարածաշրջանները մտել են Տարածաշրջանների կոմիտե (CoR), երբ Ռումինիային Եվրամիություն են ընդունել։
Ռումինիան բաժանված է զարգացման 8 տարածաշրջանների, որոնք իրենց անվանումները ստացել են երկրում զբաղեցնող աշխարհագրական դիրքի պատճառով՝


== Տես նաև ==
Ռումինիայի վարչական բաժանում
Չետիրյոխյարսկի (Մարտինովսկի շրջան)

Չետիրյոխյարսկի (ռուս.՝ Четырехъярский), ավան Ռուսաստանի Դաշնության Ռոստովի մարզի Մարտինովսկի շրջանում։ Մտնում է Բոլշե-Օռլովսկի գյուղական համայնքի կազմի մեջ։
Քնձմնձուկ իզոպիրոնման

Քնձմնձուկ իզոպիրոնման (լատ.՝ Thalictrum isopyroides), գորտնուկազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
10-30 սմ բարձրությամբ բազմամյա խոտաբույս է։ 2-3 (5) մմ երկարությամբ տերևները բազմակի փետրաձև են և ունեն ձվաձև նշտարաձև մասեր։ Բազմաթիվ ծաղիկներով ծաղկաբույլը հուրան է, օվալաձև և փոքր։ Ծաղկումից հետո ուժեղ երկարացող ծաղկակոթերը հորիզոնական հեռացած են։ Ծաղկապատը բաժականման է, վաղ թափվող։


== Տարածվածություն ==
Հայաստանում հանդիպում է Երևանի (Երևան, Երանոսի և Երախի լեռնաշղթաներ, Ասնի գետի) և Վայոց Ձորի (Տիգրանաշեն և Զանգակատուն գյուղերի միջև, Խաչիկ, Գնիշիկ) ֆլորիստիկական շրջաններում։ Աճում է նաև Նախիջևանում, Հարավարևմտյան, Կենտրոնական և Միջին Ասիայում։


== Էկոլոգիա ==
Բույսը աճում է միջին և վերին լեռնային գոտիներում՝ ծովի մակարդակից 1000-2200 մ բարձրությունների վրա, քարքարոտ լանջերին։ Ծաղկում է մայիս ամիսին, պտղաբերում՝ հունիսին։


== Պահպանություն ==
Խոցելի տեսակ է։ Հայաստանում գտնվում է ընդհանուր տարածման հյուսիսային սահմանում։ Տարածման շրջանների մակերեսը 5000 կմ²-ից պակաս է, բնակության շրջանների մակերեսը՝ 500 կմ²-ից պակաս։ Տեսակին աճելավայրերի  պայմանների փոփոխության պատճառով սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանություն չի իրականացվում։


== Ծանոթագրություններ ==
Թագավորական գրական հասարակություն

Թագավորական գրական հասարակություն (անգլ.՝ The Royal Society of Literature), Մեծ Բրիտանիայի հեղինակավոր գրական կազմակերպություն, որը ստեղծվել է 1820 թվականին թագավոր Գեորգ 4-րդի կողմից` «գրականության բնագավառում վաստակի խրախուսման և գրական տաղանդների խթանման նպատակով»։ Ընկերությունը գտնվում է Լոնդոնի Սոմերսեթ հաուսում։


== Հասարակության անդամություն ==
Հասարակությունն ունի մոտավորապես 500 անդամ, որոնցից յուրաքանչյուրն իրավունք է ստանում օգտագործել F.R.S.L. հապավումը անվան մոտ։ Ընկերություն են ընդունվում գրողներ, բանաստեղծներ, դրամատուրգներ, կենսագիրներ, ճանապարհորդական ուղեցույցներ գրողներ, գրականագետներ և անգլերեն լեզվով գրող սցենարիստներ։ Թեկնածուին ներկայացվող պահանջները. Առնվազն երկու հրատարակված գիրք, հասարակության առնվազն երկու գործող անդամների առաջարկներ։ Ընտրություններն անցկացվում են տարին երկու անգամ։ Քվեարկությանը մասնակցում են հասարակության նախագահը, փոխնախագահները և խորհուրդը։ 70 թեկնածուներից շուրջ 15-ը տարեկան դառնում են հասարակության անդամ։ Հասարակության նորընտիր անդամներից են Յան Բենքսը (2009), Իմթիազ Դարկերը (2011)։ Ընտրվելուց հետո հասարակության նոր անդամները Բայրոնի կամ Դիքենսի գրիչով պաշտոնական գրանցամատյանում մուտքագրում են իրենց անունները։  Հասարակության խորհուրդը հավաքվում է ամիսը մեկ անգամ ՝ քննարկելու դասախոսությունների, գրական ընթերցումների, վեճերի ծրագիրը։ Գրականության թագավորական ընկերությունը հրատարակում է ամենամյա ալմանախ և շնորհում է մի շարք մրցանակներ և պարգևներ։

RSL Encore մրցանակ - 10,000 ֆունտ ստեռլինգ տարվա լավագույն երկրորդ վեպի համար։ RSL- ն այս մրցանակը շնորհում է 2016 թվականից։
The RSL Giles St Aubyn Awards for Non-Fiction- ամենամյա պարգևներ, մեկ 10 000 ֆունտ ստեռլինգ և երկու-5000 ֆունտ ստեռլինգ փաստագրական գրականության ժանրում առաջին հրապարակումների համար։
Ondaatje Prize - ամենամյա մրցանակ 10 000 ֆունտ ստեռլինգ արձակի, պոեզիայի կամ փաստագրական ժանրի ականավոր ստեղծագործության համար, որը բացահայտում է տեղի ոգին։
Վիկտոր Պրիչետի հուշային մրցանակ- 1000 ֆունտ ստերլինգ՝ տարվա լավագույն չհրապարակված պատմվածքի համար։
Բենսոնի մեդալ - գրականությանը երկարաժամկետ կայուն ծառայության համար։
Գրականության ընկեր-ամենապատվավոր կոչումն է, որը Ընկերությունը կարող է շնորհել գրողին։


== Նախագահների ցուցակ ==
Թագավորական գրական հասարակության առաջին նախագահը անգլիացի գրող և փիլիսոփա եպիսկոպոս Թոմաս Բյորջենսն էր։
Այս տարիների ընթացքում Թագավորական գրական հասարակության նախագահներ են եղել.

1820-1832, Թոմաս Բյորջենս (Սբ. Դեյվիդսի եպիսկոպոս)
1832-1833, Ջորջ Ագար Էլիս, Լորդ Դովեր
1834-1845, Ֆրեդերիկ Ռոբինսոն
1845-1849,  Հենրի Հալամ (անգլ. ՝ Henry Hallam)
1849-1851, Սփենսեր Քոմփթոն, լորդ Նորթհեմփթոն
1851-1856, Կոմս Կարլայլ
1856-1876, Եպիսկոպոս Կոննոպ Տրիվոլսկի
1876-1885, Օլբանի դուքս Լեոպոլդ
1885-1893,  Սըր Պատրիկ Կոլհաուն
1893-1920, Լորդ Հալսբուրի
1921-1946, Ռոբերտ Քրյու Միլնս
1946-1947, Կոմս Լիտտոն
1947-1982, Ռեբ Բաթլեր
1983-1988, Անգուս Վիլսոն
1988-2003, Ռոյ Հարիս Ջենկինս
2003-2008, Մայքլ Հոլյորդ
2008—2017, Քոլին Տաբրոն
2017 թվականից մինչ այժմ` Մարինա Ուորներ


== Ծանոթագրություններ ==


== Արտաքին հղումներ ==
Թագավորական գրական հասարակության պաշտոնական կայքը
Ձորտուն (գետ)

Ձորտուն, գետ Հայաստանի Վայոց ձորի մարզում։ Սկիզբ է առնում Թեքսարի լեռների հարավարևելյան լանջերից և Կեչուտ գյուղում աջից միախառնվում Որոտանին։ Երկարությունը 14 կմ է։


== Ծանոթագրություններ ==
Լալլի (գյուղ, Կամբյա շրջան)

Անվան այլ կիրառումների համար տե՛ս՝ ԼալլիԼալլի (էստ․՝ Lalli), գյուղ Էստոնիայի Տարտումաա նահանգի Կամբյա շրջանում։
2011 թվականի տվյալներով գյուղում բնակվում էր 140 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ուցխերի

Ուցխերի (վրաց.՝ უცხერი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում։


== Դիրք ==
Գտնվում է ծովի մակարդակից 850 մետր բարձրության վրա։ Շրջկենտրոն Ցագերից հեռու է 30 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 128 մարդ։


== Ծանոթագրություններ ==
Վառեսմեցա

Վառեսմեցա (էստ․՝ Varesmetsa), գյուղ Էստոնիայի Իդա-Վիրումաա նահանգի Իիսակու շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆենիլացետիլեն

Ֆենիլացետիլեն (էթինբենզոլ), ալկինների և արենների դասին պատկանող օրգանական միացություն։ Այն անգույն հեղուկ է։ Լաբորատորիայում հիմնականում օգտագործվում է ացետիլենի փոխարեն, քանի որ այս հեղուկը ավելի հեշտ է օգտագործել ռեակցիաների մեջ, քան ացետիլեն գազը։


== Ստացում ==
β-բրոմստիրոլից
1,2-դիբրոմ-1-ֆենիլէթանից


== Ռեակցիաներ ==
Հիդրում մինչև ստիրոլ և էթիլբենզոլ
Տրիմերացում. ստացվում է 1,2,4(97 %) և 1,3,5 -տրիֆենիլբենզոլների խառնուրդ

Ջրի միացում նատրիումի տետրաքլորաուրատի առկայությամբ, որը բերում է ացետոֆենոնի առաջացմանը


== Տես նաև ==
Ալկիններ
Արեններ


== Ծանոթագրություններ ==
Ռեբրովո (գյուղ, Վյազեմսկի շրջան)

Ռեբրովո (ռուս.՝ Реброво), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նանիաուրի

Նանիաուրի (վրաց.՝ ნანიაური), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 960 մետր բարձրության վրա։ Շրջկենտրոն Գորիից հեռու է 13 կմ։


== Ծանոթագրություններ ==
Շիրինսկի շրջան

Շիրինսկի շրջան (ռուս.՝ Ширинский район Хакасии, խակ.՝ Шира аймағы), մունիցիպալ շրջան Ռուսաստանի Դաշնության Խակասիա հանրապետությունում։
Ստեղծվել է 1930 թվականին։ Վարչական կենտրոնը՝ Շիրա։


== Աշխարհագրություն ==
Շրջանի տարածքի մակերեսը կազմում է 6880 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 27824 մարդ։ Բնակչության խտությունը կազմում էր 4,04 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սեռլե

Սեռլե (Իտալ. Serle), կոմունա Իտալիայում, գտնվում է Լոմբարդիա մարզի Բրեշիա գավառում։ Բնակչության 2,832 մարդ, բնակչության խտությունը 157 մարդ/կմ²։ Ընդգրկում է 18 կմ² տարածք։ Ինդեքս՝ 25080։ հեռախոսային կոդ՝ 030։


== Ծանոթագրություններ ==
Ժողովածու (127)

Ժողովածու (127), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է ժողովածուի 127 թվի տակ։ Ձեռագիրը գրվել է 1751-1781 թվականներին։ Գրված է թղթի վրա, որը ունի 20,6x15,8 չափս, 366 էջ։ Գրված է միասյուն, նոտրգիրով։ Պահպանակը ունի 27 էջ, գրված է թղթի վրա։ Կազմը` կաշեպատ տախտակ դրոշմազարդ, աստառը՝ Ա 1781 թ։ Հիշատակարաններ՝ O:


== Բովանդակություն ==
Պետ․ Հռոմկլայեցւոյ Աստուծաբանութիւն։
Կտակ մեծի ուրբաթու։
Մեսրոպայ Գանձակեցւոյ Բան վանաս ողջոյնի։
Արք․ Ասպատեցւոյ Բանք ի վերայ միւռօնի։
Քարոզք (Գր․ Լուսավորիչ, Սիմ․ Երևանցի, Անանունք)։


== Ծանոթագրություններ ==
Տիգրան Կազազյան

Տիգրան Կազազյան (ապրիլի 9, 1987(1987-04-09), Կահիրե, Եգիպտոս), ֆրանսահայ կոմպոզիտոր, ուդ նվագող և երաժիշտ։


== Կենսագրություն ==
Ծնվել է 1987 թվականի ապրիլի 9-ին Կահիրեում (Եգիպտոս), կոմպոզիտոր և ուդ նվագող Ժորժ Կազազյանի և պատմաբան Անն Լը Գալ-Կազազյանի ընտանիքում։ Կրթությունը  ստացել է Կահիրեի Ամերիկյան Համալսարանում։ 19 տարեկանում մեկնել է Կահիրեից՝ սովորելու Մոնրեալի Կոնկորդիա Համալսարանում, որտեղ  ստացել է քաղաքագիտության և կառավարման աստիճան։ 5-ից 17 տարեկանում  Եգիպտոսում և Ֆրանսիայում խաղացել է բարձրակարգ թենիս։
2012 թվականին տեղափոխվել է Հայաստան՝ սովորելու Երևանի Կոմիտասի անվան պետական Կոնսերվատորիայում։
2016 թվականին հոր՝ Ժորժ Կազազյանի հետ միասին, Հայաստանի մշակույթի նախարարության հրավերով ստեղծեց Նուռ նախագիծը։
Տիգրան և Ժորժ Կազազյանները համագործակցել են՝ 2017 թվականին մասնակցելով մի շարք համերգների, այդ թվում՝ Եգիպտոսի Կահիրեի օպերային թատրոնում։
2018 թվականին Տիգրան Կազազյանը ստեղծեց Կազազյան Տրիոն՝ դուդուկահար,   Songlines Music Awards 2022-ի լավագույն կատարող անվանակարգում առաջադրված արտիստ Արսեն Պետրոսյանի և հարվածային գործիքներ նվագող Էդուարդ Հարությունյանի հետ, ով նախկինում աշխատել է Cirque du Soleil-ի, ինչպես նաև հայկական Time Report խմբի հետ։
2021 թվականին Տիգրան Կազազյանի Cairo Nights ալբոմը հրատարակվել է Green United Music-ի կողմից։ Նույն թվականին նրա երաժշտությունը հնչել է նաև վավերագրական ֆիլմերում, այդ թվում՝ 1915 թ. Le Génocide des chrétiens en Turquie – France 2 (Chretiens D'Orient) – Ապրիլ 2021, Բեյրութ, 2 mois après le drame : France : 2 - նոյեմբեր 2020, և հաղորդվել է RTS շվեյցարական ռադիոյով։


== Ծանոթագրություններ ==


== Արտաքին հղումներ ==
պաշտոնական կայք
Կեյսուկե Հոնդա

Կեյսուկե Հոնդա (ճապ.՝ 本田 圭佑, հունիսի 13, 1986(1986-06-13), Սետցու (Ճապոնիա), Օսակայի պրեֆեկտուրա, Ճապոնիա), ճապոնացի պրոֆեսիոնալ ֆուտբոլիստ, կիսապաշտպան։ Հանդես է գալիս լիտվական «Սուդուվա» ակումբում և Ճապոնիայի ազգային հավաքականում։ 2011 թվականի Ասիայի Գավաթի հաղթող և լավագույն խաղացող։


== Արտաքին հղումներ ==
Հոնդայի պրոֆիլը Միլան ակումբի պաշտոնական կայքում Archived 2015-01-05 at the Wayback Machine.
Հոնդայի պրոֆիլը Sports.ru կայքում
(9397) Լոմբարդի

(9397) Լոմբարդի (անգլ.՝ Lombardi), աստերոիդ աստերոիդների հիմնական գոտում։ Հայտնաբերվել է 1994 թվականի սեպտեմբերի 6-ին Սանտա Լյուչիա Ստրոնկոնե աստղադիտարանի կողմից Ստրոնկոնեյում։
Միջին հեռավորությունը Արեգակից կազմում է 2,518801 ա. մ., առավելագույնը մոտենում է 2,1422 ա. մ. հեռավորության վրա և հեռանում 2,8954 ա. մ.։ Արեգակի շուրջ մեկ ամբողջական պտույտ է կատարում 1460,12 երկրային օրվա ընթացքում, իր ուղեծրով շարժվելով միջինում 0,246555 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9397) Լոմբարդի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուրբ Պետրոսի խաչելությունը (Կարավաջո)

«Սուրբ Պետրոսի խաչելությունը», Կարավաջոյի նկար, որը նա վրձնել է 1601 թվականին Հռոմի Սանտա Մարիա դել Պոպոլո եկեղեցու Չեզարի մատուռի համար։  Պատկերում է Պետրոս առաքյալի նահատակությունը, որը ինքնակամ ընտրել էր գլխիվայր խաչվելը, քանի որ ինքն իրեն անարժան էր համարում մեռնել այնպես, ինչպես Քրիստոսը։ Երեք դահիճ, որոնց դեմքերը չեն երևում, մեծ դժվարությամբ փորձում են շրջել խաչը, որին գամված է տարիքն առած, բայց ամրակազմ առաքյալը, ասես գործած հանցանքի ծանրությունն արդեն ընկած է իրենց ուսերին։
Կարավաջոյի այս կտավը և Անիբալե Կարաչիի «Մարիամ Աստվածածնի համբարձումը» որմնանկարը 1600 թվականին մատուռի համար պատվիրվել են մոնսինյոր Տիբերիո Չեզարիի կողմից, որը մահացել է անմիջապես դրանից հետո։ Երկու նկարի նախնական տարբերակները մերժվել են ու հայտնվել կարդինալ Սենեսիոյի մասնավոր հավաքածուի մեջ, որը, որոշ արվեստաբանների կարծիքով, կարող էր օգտված լինել Չեզարիի մահից ու տիրանալ Հռոմի ամենահայտնի նկարչի կտավին։ «Սուրբ Պետրոսի խաչելությունը» կտավի առաջին տարբերակը համարվում է կորած, թեև փորձեր են արվել այն նույնացնել Էրմիտաժում գտնվող «Սուրբ Պետրոսի նահատակությունը» կտավի հետ, որը մեր օրերում վերագրվում է Կարավաջոյի աշակերտներից մեկին՝ Լեոնելլո Սպադային։ Նկարի երկրորդ տարբերակն առանց առարկության ընդունվել է 1601 թվականին Չեզարիի գույքի կառավարիչների կողմից։
Սանտա Մարիա դել Պոպոլո եկեղեցու Կարավաջոյի նկարները խորհրդանշում էին Հռոմի և անձամբ Չեզարիի նվիրվածությունը սուրբ առաքյալներ Պետրոսին ու Պողոսին, արտացոլոլով հակառեֆորմացիոնիստական թեմաներ, որով հակադրվում էին բողոքականության աճող վտանգներին։ Հնարավոր է, որ կտավի թեմայի ընտրության վրա ազդած լինեն Վատիկանի առաքելական պալատի  Պաոլինա մատուռում գտնվող Միքելանջելոյի ֆրեսկոները, թեև Կարավաջոյի պատկերած խաչելության տեսարանն առանձնանում է ավելի մեծ դաժանությամբ ու ռեալիզմով։


== Ծանոթագրություններ ==


== Գրականություն ==
Sybille Ebert-Schifferer (trad. de l’allemand par Virginie de Bermond et Jean-Léon Muller), Caravage, Paris, éditions Hazan, 2009 (ISBN 978-2-7541-0399-2).
Gérard-Julien Salvy, Le Caravage, Gallimard, coll. «Folio biographies», 2008 (ISBN 978-2-07-034131-3).
Չակովեց

Չակովեց (խորվ.՝ Čakovec), քաղաքը գտնվում է Խորվաթիայի հյուսիսային հատվածում։ Խոշորագույն վարչական կենտրոն է։ Ըստ 2001 թվականի տվյալներով բնակչությունը կազմում է 15 790 մարդ։


== Ընդհանուր տեղեկություններ ==
Չակովեցը գտնվում է երկրի հյուսիսային շրջանում ՝ Դրավա և Մուրա գետերի միջակայքում, որը հայտնի է որպես Մեդժիմուրը ։ Երկրի երկրորդ հյուսիսային քաղաքներից է Մուրսկո Սրեդիշչեն։
Արևմուտքից 7 կմ, իսկ հյուսիսից 20 կմ հեռավորության վրա է գտնվում Սլովենիայի սահմանը, իսկ Հունգարիայի սահմանն արևելքից 20 կմ հեռավորության վրա։
Չակովեց քաղաքից 12 կմ հարավ գտնվում է Վարաժդին քաղաքը, իսկ հյուսիսից 15 կմ հեռավորության վրա Մուրսկո Սրեդիշչե քաղաքը։
Հունգարիայից մինչև Վեհգրի, Զագրեբ ինչպես նաև Խորվաթիայի և Սլովենիայի հարևան քաղաքներ տանող գործում մի քանի երկաթուղիներ։ Քաղաքից 3 կմ հեռավորության վրա կա փոքր օդանավակայան։


== Բնակչություն ==
Համաձայն 2001 թվականի մարդահամարի, քաղաքի բնակչությունը կազմում է 15 790 մարդ, իսկ ծայրամասերի հետ միասին բնակչության թիվը կազմում է 30 455 մարդ։ Բնակչության ճնշող մեծամասնություններից են՝ խորվարները (93%) և գնչուները (3.6%):


== Տնտեսություն ==
Չակովեցը զարգացած արդյունաբերական քաղաք է։ Հիմնական ոլորտներն են՝ տեքստիլ, կոշկեղեն, մետաղագործություն, տպագրություն, սննդամթերք և քիմիական արդյունաբերություններ։


== Պատմություն ==
Հռոմեական կայսրության ժամանակներում ժամանակակից քաղաքի տարածքում տեղակայված էր Ակուամա ճամբարը։
Ժամանակակից անունով առաջին անգամ քաղաքը նշվում է 1328 թվականին։ Քաղաքը կոչվել է Հունգարիայի իշխան Դմիտրի Չակի անունով։
1466 թվականին իշխանությունն անցնում է իշխան Զրինսկի ընտանիքին, որից հետո քաղաքը սկսում է արագ զարգանալ։ 1576 թվականին Չակովեցը քաղաքային արտոնություններ ստացավ։
1738 թվականին քաղաքը խիստ ավերվել է երկրաշարժի հետևանքով, իսկ 1741 թվականին մեծ հրդեհ է բռնկվել։ 1848 թվականին քաղաքը միացավ Խորվաթիային, որն ուներ ինքնավարություն Ավստրո-Հունգարիայի կազմում։
Առաջին համաշխարհային պատերազմից հետո, Խորվաթիայի հետ միասին Չակովեցը ընդգրկվել է սերբական, խորվաթական և սլավոնական թագավորության, իսկ հետո Հարավսլավիայի կազմում։ 1941-1945 թվականներին գրավված է եղել հունգարական բանակի կողմից։ 1991 թվականից ի վեր քաղաքը եղել է որպես անկախ Խորվաթիայի մաս։


== Տեսարժան վայրեր ==
Զրինսկի ամրոցը, Այժմ այնտեղ տեղակայված է Մեդժիմուրա թանգարանը
Սեցեսիոնի պալատը՝ կառուցված է Վիեննայի կայսրության ոճով
Սուրբ Նիկոլայ
Զրինսկի պարկ


== Ծանոթագրություններ ==


== Արտաքին հղումներ ==
Քաղաքի պաշտոնական կայք
Եվգենի Կրավցով

Եվգենի Իվանովիչ Կրավցով (մարտի 16, 1964(1964-03-16), Մինսկ, Բելառուսական ԽՍՀ, ԽՍՀՄ - դեկտեմբերի 12, 2012(2012-12-12), Սերպուխով, Մոսկվայի մարզ, Ռուսաստան), բելառուսցի բանկիր, տնտեսագետ, պրոդյուսեր և ռեժիսոր։ Բելառուսի Հանրապետության առաջին առևտրային բանկերից մեկի կառավարիչը։ «Ավարտ», «Բանկի կոմիքսներ» հումորային հաղորդումների, «Փրկության բանակ» (2000) և «Ոսկե մեքենա» (2009) լիամետրաժ ֆիլմերի պրոդյուսերը և ռեժիսորը։ Հանդիսանում է «Լյապիս Տրուբեցկոյ» խմբի «Վիրավոր սիրտ» ալբոմի պրոդյուսերը (1996)։


== Բանկային գործունեություն ==
«Մինսկ Կոմպլեքս բանկ»-ը հիմնադրվել է 1996 թվականի փետրվարին, Մինսկի համալիրի մասնաճյուղի և Մոնոլիտբանկի միաձուլման արդյունքում։ 1997 թվականին ներդրում կատարելով Կանոնադրական հիմնադրամում 3 մլն դոլար, «Մինսկ Կոմպլեքս բանկ»-ի 49 % բաժնետոմսերի ղեկավարն է դառնում «Օնեքսիմ բանկը», որը մտնում էր ռուս գործարար Վլադիմիր Պոտանինի խմբի մեջ։
Մինչև 2002 թվականի ապրիլը Եվգենի Կրավցովը եղել է ԱԿԲ «Մինսկ Կոմպլեքս բանկ» ՓԲԸ-ի նախագահը։
2004 թվականին Մինսկի շրջանային դատարանի որոշմամբ Եվգենի Կրավցովը դատապարտվել է 9 տարվա ազատազրկման։
2005 թվականին Բելառուսի Հանրապետության նախագահի հրամանագրով «Մինսկ Կոմպլեքս բանկ»-ը կցվել է «ԱՍԲ Բելառուսբանկ» պետական բանկին և դադարեցրել է իր գործունեությունը։


== Ընտանիք և անձնական կյանք ==
Մայրը Գալինա Իվանովնա Կրավցովան էր, պրոֆեսոր, տնտեսական գիտությունների թեկնածու, ավելի քան 20 դասագրքերի հեղինակ։
Հայրը Իվան Յակովլևիչ Կրավցովն էր, ոստիկանության փոխգնդապետ, ծառայել է Սոցիալիստական սեփականության պայքարի դեմ բաժնում։
Կինը Լյուդմիլա Սերգեևնա Կրավցովան էր, բելառուսցի երգչուհի, կինոյի և թատրոնի դերասանուհի։
Մինչև 2007 թվականի օգոստոսը Եվգենի Կրավցովը ապրել է Մինսկ քաղաքում։ 2008 թվականից մինչև իր մահը ապրել է Մոսկվայի մարզի Սերպուխով քաղաքում։
2012 թվականի դեկտեմբերի 6-ին տեղափոխվել է Սերպուխովի Սեմաշկոյի անվան քաղաքային հիվանդանոց, որտեղ գտնվելով վերակենդանացման բաժանմունքում 2012 թվականի դեկտեմբերի 12-ին մահացել է.: Թաղվել է Բորիսովի շրջանի Մինսկ նահանգի Բարան գերեզմանատանը։


== Ծանոթագրություններ ==
Պիոներները կամ Սասքուեհաննայի աղբյուրները (վեպ)

«Պիոներները կամ Սասքուեհանայի աղբյուրները» (անգլ.՝ The Pioneers, or The sources of the Susquehanna), ամերիկացի գրող Ջեյմս Ֆենիմոր Կուպերի Նաթանիել Բամպոյի՝ Կաշվե Գուլպայի մասին վիպաշարի ժամանակագրորեն չորրորդ վեպը։


== Սյուժե ==
«Պիոներները կամ Սասքուեհաննայի աղբյուրները» վեպում նկարագրվող իրադարձությունները տեղի են ունենում 1793 թվականին՝ Նյու Յորք նահանգի արևմտյան սահմանին ընկած գյուղերից մեկում։ Ստեղծագործության սյուժեն պտտվում է վերոնշյալ գյուղի բնակիչների միջև տեղի ունեցող հակամարտության շուրջ։ Հակամարտողների առաջի խումբը գյուղի նորաբնակներն են՝ դատավոր Մարմադյուկ Թեմփլի գլխավորությամբ, ովքեր իրենց համարում են գյուղի իսկական տերերը, իսկ երկրորդ խումբը կազմում են գյուղի հնաբնակ Օլիվեր Էֆֆինգեմը, հնդկացի Ջոն Մոհիկանը՝ Չինգաչգուկը և Նաթանիել Բամպոն՝ Կաշվե Գուլպան, ովքեր դժգոհ են նորեկների կողմից գյուղում իրենց ունեցած իրավունքների սահմանափակման դեմ։ Կուպերի կողմից այս, ինչպես «Լրտեսը» վեպերում, օգտագործվում է հակամարտող երկու ճանբարների անդամների միջև ծագած սիրո հանգամանքի հնարքը։ Օլիվեր Էֆֆինգեմը և դատավոր Մարմադյուկ Թեմփլի դուստրը փոխադարձ սեր են տածում միմյանց հանդեպ. նրանց ամուսնությամբ էլ վերջ է դրվում վերոհիշյալ հակամարտությանը։


== Քննադատություն ==
Ֆենիմոր Կուպերի այս վեպը նույնպես արժանացավ գրական հասարակության դրական գնահատականին, սակայն չգրանցեց նրա 1821 թվականին լույս տեսած «Լրտեսը» վեպի հաջողությունը։ «Պիոներները կամ Սասքուեհաննայի աղբյուրները» վեպում հեղինակի կողմից լայնորեն արծածվել է մարդկանց կողմից վայրի բնության նվաճման հարցը և նկարագրվել դրա հետևանքները։ Այս առումով սույն ստեղծագործությունը իրենից ներկայացնում է առաջին «բնապահպանական վեպը».։


== Գրականություն ==

Wayne Franklin. The New World of James Fenimore Cooper. Chicago: University of Chicago Press, 1982.
Thomas Hallock. From the Fallen Tree: Frontier Narratives, Environmental Politics, and the Roots of a National Pastoral. Chapel Hill: University of North Carolina Press, 2003.
H. Daniel Peck. A World by Itself: The Pastoral Moment in Cooper's Fiction. New Haven: Yale University Press, 1977.
Thomas Philbrick. Cooper's Pioneers: Origins and Structure. PMLA 79 (December 1964)։ 579-93
Donald A. Ringe. "Introduction." The Pioneers. New York: Penguin, 1988.
Alan Taylor. William Cooper's Town: Power and Persuasion on the Frontier of the Early American Republic. New York: Vintage, 1996.
Duncan Faherty: Remodeling the Nation: The Architecture of American Identity, 1776−1858. University Press of New England, Lebanon (New Hampshire) 2009, ISBN 978-1-58465-655-5


== Ծանոթագրություններ ==
Փուխրուտ

Փուխրուտ, գյուղ Հայաստանի Սյունիքի մարզի Քաջարանի համայնքում, Լեռնաձոր գյուղից 7 կմ հյուսիս-արևելք։


== Պատմություն ==
Փուխրուտը պատմական Ձորք գավառի գյուղ է (Բեխորոտ), առաջին անգամ հիշատակվել է Տաթևի վանքի 906 թվականի հարկացուցակում։ Գյուղի կենտրոնում գտնվում է 17-րդ դարում կառուցված Սուրբ Ստեփանոս Նախավկա եկեղեցին։ Գյուղով հոսում է Ողջիի աջ վտակ Փուխրուտգետը։


== Տնտեսություն ==
Բնակչությունը հիմնականում զբաղվում է անասնապահությամբ և դաշտավարությամբ։


== Ծանոթագրություններ ==
Էդուարդ Չեխ

Էդուարդ Չեխ (չեխ.՝ Eduard Čech (ˈɛduart ˈtʃɛx), հունիսի 29, 1893(1893-06-29)[…], Ստրաչով, Ավստրո-Հունգարիա[…] և Ստրաչով - մարտի 15, 1960(1960-03-15)[…], Պրահա, Չեխոսլովակիայի Սոցիալիստական Հանրապետություն և Պրահա, Չեխոսլովակիա), չեխ մաթեմատիկոս։ Չեխոսլովակիայի ԳԱ անդամ (1952)։ Չեխոսլովակիայի ԳԱ մաթեմատիկայի ինստիտուտի տնօրեն (1947)։
Հիմնական աշխատանքները վերաբերում են դիֆերենցիալ երկրաչափությանը և տեղաբանությանը։ Էական ավանդ ունի բիկոմպակտ տարածությունների տեսության և հոմոլոգիական ինվարիանտների ընդհանուր տեսության մեջ։ ՉԽՍՀ պետական մրցանակ (1951-1954)։
Դոկտորական կոչումն ստացել է 1920 թվականին Պրահայի Կարլի համալսարանից Կարել Պետրի ղեկավարությամբ։ 1921–1922 թթ. համագործակցել է Գվիդո Ֆուբինիի հետ, Թուրին, Իտալիա։ Իվո Բաբուշկան, Ժենեկ Ֆրոլիկը, Պետր Վոպենկան, Վլաստիմիլ Դլաբը, Վերա Տրնկովան եղել են Չեխի դոկտորական աշակերտները։ 
Մահացել է Պրահայում 1960 թվականին։


== Երկեր ==
Čech, E. (1935), «Les groupes de Betti d'un complexe infini», Fundamenta Mathematicae 25 (1):  33-44, https://eudml.org/doc/212820 
Čech, E. (1936), «Multiplications on a complex», Ann. of Math 37:  681-697, http://www.jstor.org/discover/1968483 
Čech, E. (1937), «On bicompact spaces», Ann. of Math (2)38:  823-844 
Geometria proiettiva differenziale. I, II — Bologna,Zanichelli — 1926, 1927 (Ֆուբինի հետ համատեղ).
Theorie generale del’homologie dans une space quelconque — Fundamenta mathematicae 19, 149—183, 1932.
Hoherdimensionale Homotopiegruppen — Verh. int. Kongr. Zurich 2, 203, ՝1932.
Sur les nombres de Betti locaux — Annals of Mathematics, (2) 35, 678—701, 1934.
Les theoremes de dualite en topologie, Gompt. Rend. kongres, Praha, 17—25, 1934.


== Ծանոթագրություններ ==


== Արտաքին հղումներ ==
O'Connor, John J.; Robertson, Edmund F., "Eduard Čech", MacTutor History of Mathematics archive, University of St Andrews.
Eduard Čech at the Mathematics Genealogy Project
П. С. Александров, С. П. Фиников. Эдуард Чех (некролог) — УМН, 16:1 (97) (1961), 119—126.
Կամենոգորկա (այլ կիրառումներ)

Կամենոգորկա, կարող է վերաբերել՝

Կամենոգորկա - գյուղ, Ուկրաինայի Ժիտոմիրի մարզի Եմելչևի շրջանում
Կամենոգորկա - գյուղ, Ուկրաինայի Վիննիցայի մարզի Ժմերինկայի շրջանում
Կամենոգորկա - գյուղ, Ուկրաինայի Վիննիցայի մարզի Իլինեցկոեի շրջանում
Կամենոգորկա - գյուղ, Ուկրաինայի Վիննիցայի մարզի Կալինովկայի շրջանում
Կամենոգորկա - գյուղ, Ուկրաինայի Վիննիցայի մարզի Օրատովկայի շրջանում
15-րդ հարավային զուգահեռական

15-րդ հարավային զուգահեռականը հասարակածից 15° դեպի հարավ գտնվող լայնությունների շրջանագիծն է։
Անցնում է Աֆրիկայով, Հնդկական օվկիանոսով, Խաղաղ օվկիանոսով, Հարավային Ամերիկայով, Ավստրալիայով և Ատլանտյան օվկիանոսով։ 

Լայնության մեկ աստիճանին համապատասխանում է 107 549 մ երկարություն։
Հասարակածից հեռավորությունը կազմում է 1659 կմ։


== Տես նաև` ==
16-րդ հարավային զուգահեռական
14-րդ հարավային զուգահեռական


== Ծանոթագրություններ ==
American Eagle Airlines

American Eagle Airlines, Ամերիկայի ավիաընկերություններից է։ Հանդես է գալիս որպես դուստր ավիաընկերություն։ Գլխավոր գրասենյակը գտնվում է Սան Խուանում (Պուերտո Ռիկո)։ Ավիաընկերությունը օրական իրականացնում է ավելի քան 1800 չվերթ ԱՄՆ, Մեքսիկա և Կանադա։ Ավիաընկերությունը պայմանագիր է կնքել Oneworld-ի Delta Air Lines֊ի հետ։
American Eagle Airlines֊ը համարվում է ԱՄՆ֊ի խոշորագույն ավիաընկերություններից մեկը։ Ավիաընկերությունը հիմնադրվել է 1984 թվականին։


== Չվերթը ==
2010 թվականի փետրվարի 5֊ին ավիաընկերության չվերթը բաղկացած էր հետևյալ ինքնաթիռներից՝

2010 թվականի փետրվարին ավիաընկերության միջին տարիքը կազմել է 9,3 տարի։


== Տես նաև ==
AAdvantage
American Airlines


== Ծանոթագրություններ ==


== Արտաքին հղումներ ==
Ավիաընկերության պաշտոնական կայք American Eagle Airlines Archived 2014-07-20 at the Wayback Machine.
American Eagle Latitudes Archived 2014-03-01 at the Wayback Machine.
American Eagle page at American Airlines website Archived 2012-06-11 at the Wayback Machine.
American Eagle Airlines Embraer Fleet Detail
Ազալու

Ազալու, Ազալը, լեռ Լեռնային Կիլիկիայում։ Տավրոս լեռնահամակարգում։


== Ծանոթագրություններ ==
Էմիլ Պիենո

Էմիլ Պիենո  (հունիսի 29, 1912(1912-06-29), Մադիրան - հուլիսի 18, 2004(2004-07-18), Talence), ֆրանսիացի էնոլոգ (մասնագետ, ով զբաղվում է խաղողի տեսակների գնահատմամբ) և հետազոտող, ով հեղափոխություն է արել գինեգործության մեջ 20-րդ դարի կեսի վերջին և կոչվել է «ժամանակակից էնոլոգիայի նախահայր»։


== Կենսագրություն ==
Պիենոն մուտք է գործել գինու առևտրի մեջ գինեգործ Մայսն Կալվետի հետ տասնհինգ տարեկան հասակում։  Կալվետի մոտ, աշխատել է քիմիկ-ինժեներ Ջին Ռիբեռաու-Գայոնի ձեռքի տակ, և մշակել են գինիների տարրալուծման մեթոդներ վաճառելու համար։ 1946 թվականին Պիենոն ավարտել է իր դոկտորականը Բորդոյի համալսարանում և աշխատել է այդ ֆակուլտետում որպես դասախոս։ Ռիբեռաու-Գայոնն այդ ժամանակ նույնպես դասավանդել է համալսարանում։ 
Մինչ Բորդոյի համալսարանում, որտեղ դարձել է Էնոլոգիայի պրոֆեսոր, Պիենոն պայմանով  աշխատել է գինեգործության բնագավառում մի շարք խնդիրների առաջացման դեպքում  գիտական բացատրություններ տալու համար։ Հավաստիացրել է գինեգործարաններին սկսել խաղողաքաղը ոչ ուշ քան երկու շաբաթվա ընթացքում և ավարտել քաղը այնքան շուտ, որքան հնարավոր է, նաև չհասած և փչացած խաղողից ինչպես ստանալ լավագույն հնարավոր որակը։ 
Պիենոն ներկայացրել է մրգի տրորումն ու խմորումը առանձին մասնաբաժնով հիմնված գինու տարիքի վրա, խաղողի այգու վայրը կամ ցանկացած այլ գործոն, որը  բխել է մրգի որակական հատկությունները տարբերելու և  տանինի տարանջատման ստուգում իրականացնելու համար։ Այնուհետև կիրառել է սառը խմորումը Շամպայնի մեջ՝ թորելու սպիտակ Բորդո, որպեսզի ստուգեն խմորման ջերմաստիճանը։
Պիենոն համարվել է մալոլակտիկ խմորման կառավարիչ, լինելով միակը գինեգործության մեջ։ Նա օգնել է գինեգործարաններին հասկանալ, որ նրանց հարկավոր է   խրախուսել և վերահսկել մամոլակտիկ խմորումը։ Նա ասել է,«Օգտագործելով միայն ամենալավ խաղողը, դա մի նոր երևույթ է», համարելով այն «աշխատանքի նվաճման թագադրում»:. 
1990 թվականին Պիենոն արժանացել է «Դեկանտեր» թերթի «Տարվա Լավագույն Մարդ» տիտղոսին։ Միշել Ռոլանդը նրա սաներից մեկն է։


== Ընտրված մատենագիտություն ==
Peynaud Émile, J. Blouin (2005) [1971]։ Connaissance Et Travail Du Vin (French) (4th ed.)։ Dunod։ ISBN 2-10-049296-9 
Peynaud Émile (1984)։ Knowing and Making Wine։ trans. Alan Spenser։ Wiley-Interscience։ ISBN 0-471-11376-X 
Peynaud Émile, J. Blouin (1996) [1983]։ Le goût du vin (French)։ Paris: Dunod։ ISBN 2-10-002750-6 
Peynaud Émile (1996)։ The Taste of Wine: The Art and Science of Wine Appreciation։ London: Macdonald Orbis։ ISBN 0-471-11376-X  


== Ծանոթագրություններ ==